PATVIRTINTA

Gargždų „Kranto“ progimnazijos direktoriaus

2024 m. sausio 3 d. įsakymu Nr. V1-1

**GARGŽDŲ „KRANTO“ PROGIMNAZIJOS DARBO APMOKĖJIMO SISTEMA**

**I SKYRIUS**

**BENDROSIOS NUOSTATOS**

1. Gargždų „Kranto“ progimnazijos (toliau – Progimnazija) darbuotojų darbo apmokėjimo sistema (toliau – sistema) reglamentuoja visų Progimnazijos darbuotojų darbo apmokėjimo tvarką, detalizuoja pareiginės algos nustatymo kriterijus, darbo užmokesčio apskaičiavimą esant nukrypimams nuo normalių darbo sąlygų, atsiskaitymo su darbuotojais terminus, nustato darbuotojų kategorijas pagal pareigybes, nurodo kiekvienos pareigybės apmokėjimo formas ir darbo užmokesčio dydžius, papildomo apmokėjimo skyrimo pagrindus ir tvarką.

2. Šios sistemos nuostatos parengtos vadovaujantis Lietuvos Respublikos darbo kodekso nuostatomis ir jas įgyvendinančiais teisės aktais, Lietuvos Respublikos biudžetinių įstaigų darbuotojų darbo apmokėjimo ir komisijos narių atlygio už darbą įstatymu (toliau – DAĮ), Lietuvos respublikos Vyriausybės patvirtintomis darbo apmokėjimo sistemos nustatymo rekomendacijomis, Progimnazijos darbo tvarkos taisyklėmis ir yra suderintos su kitais Progimnazijos lokaliniais teisės aktais bei taikomos apskaičiuojant ir išmokant pagal darbo sutartis dirbančių darbuotojų darbo užmokestį.

3. Progimnazijos direktorius, vadovaudamasis Lietuvos Respublikos ekonomikos ir inovacijų ministro patvirtintu Lietuvos profesijų klasifikatoriumi ir Klaipėdos rajono savivaldybės švietimo įstaigų darbuotojų pareigybių skaičiaus nustatymo normatyvais, tvirtina Progimnazijos direktoriaus įsakymu darbuotojų pareigybių sąrašą ir etatų sąrašą.

4. Mokytojų pareigybių skaičius Progimnazijos darbuotojų pareigybių sąraše nustatomas atsižvelgiant į Lietuvos Respublikos Vyriausybės nutarimu patvirtintą Mokymo lėšų apskaičiavimo, paskirstymo ir panaudojimo tvarkos aprašą, vadovaujantis kuriuo skiriamų etatų skaičius priklauso nuo pagal atitinkamas ugdymo programas dirbančių mokytojų kontaktinių valandų skaičiaus per mokslo metus vienai pareigybei, skaičiaus.

5. Progimnazijos darbuotojų pareigybės yra keturių lygių:

5.1. A1 lygio – psichologo pareigybė, kuriai būtinas ne žemesnis kaip aukštasis universitetinis išsilavinimas su magistro kvalifikaciniu laipsniu ar jam prilygintu išsilavinimu;

5.2. A2 lygio – direktoriaus, pavaduotojų ugdymui, ūkiui ir bendriesiems klausimams, mokytojų, švietimo pagalbos specialistų, pailgintos dienos grupės auklėtojo, bibliotekininko, karjeros specialisto, pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu ar jam prilygintu išsilavinimu;

5.3. B lygio – sekretorius, administratorius, kurioms būtinas ne žemesnis kaip aukštesnysis išsilavinimas, įgytas iki 2009 metų, ar specialusis vidurinis, įgytas iki 1995 metų;

5.4. C lygio – mokytojo padėjėjo (nuo 2024-09-01– mokinio padėjėjo), kurioms būtinas ne žemesnis kaip vidurinis išsilavinimas ir /ar įgyta profesinė kvalifikacija;

* 1. D lygio – vyr. virėja, virėjos, budėtojas, mokyklą aptarnaujantys darbininkai, valytojos.

6. Progimnazijos darbuotojų darbo užmokestį, priklausomai nuo atitinkamų reikalavimų (išsilavinimo, stažo, kvalifikacinės kategorijos), taikomų atitinkamos pareigybės darbo apmokėjimui sudaro:

* 1. pareiginė alga;
  2. piniginė išmoka;

6.3. mokėjimas už darbą poilsio ir švenčių dienomis, nakties ir viršvalandinį darbą, darbą, kai yra nukrypimų nuo normalių darbo sąlygų;

6.4.priemokos;

kintamoji dalis (sistemoje numatytais atvejais).

7. Pareiginė alga Progimnazijos darbuotojams nustatoma pareiginės algos koeficientą dauginant iš pareiginės algos bazinio dydžio.

**II SKYRIUS**

**DARBO APMOKĖJIMO ORGANIZAVIMAS**

**I SKIRSNIS**

**MINIMALUS DARBO UŽMOKESTIS. NEKVALIFIKUOTAS DARBAS**

8. Konkreti pareiginė alga, kitos darbo apmokėjimo formos ir sąlygos, darbo normos nustatomos su darbuotoju sudaromoje darbo sutartyje, kuri turi atitikti šios sistemos nuostatas.

9. Darbuotojų atliekamo darbo turinys, jo aprašymas, darbuotojams privalomi kvalifikaciniai reikalavimai, jei tokie taikomi atskirai pareigybei, privaloma ir savanoriška kvalifikacijos tobulinimo tvarka nustatomi darbuotojų pareigybės aprašuose ir / arba darbo sutartyse.

10. Progimnazijoje taikoma Lietuvos Respublikos Vyriausybės patvirtinta minimalioji mėnesinė alga ir minimalus valandinis atlygis.

11. Minimalus darbo užmokestis – mažiausias leidžiamas atlygis už nekvalifikuotą darbą darbuotojui atitinkamai už vieną valandą ar visą kalendorinio mėnesio darbo laiko normą.

12. Minimalus darbo užmokestis mokamas už nekvalifikuotą darbą.Nekvalifikuotu darbu laikomas darbas, kuriam atlikti nekeliami jokie specialūs kvalifikacinių įgūdžių ar profesinių gebėjimų reikalavimai.

13. Pareigos Progimnazijoje, priskirtinos prie nekvalifikuotų darbų, yra šios: valytojas, mokyklą aptarnaujantis darbininkas, budėtojas.

**II SKIRSNIS**

**MOKĖJIMAS UŽ VIRŠVALANDINĮ DARBĄ IR DARBĄ POILSIO IR ŠVENČIŲ DIENOMIS**

14. Dirbant daugiau kaip etatu tose pačiose pareigose, su darbuotoju darbo sutartyje sulygus dėl padidinto darbo masto, darbas nelaikomas viršvalandiniu ir darbuotojui mokamas įprastas darbo užmokestis.

15. Už viršvalandinį darbą poilsio dieną, kuri nenustatyta pagal darbo grafiką, ar viršvalandinį darbą naktį mokamas dvigubas darbuotojo darbo užmokestis.

16. Už viršvalandinį darbą švenčių dieną mokamas dviejų su puse darbuotojo darbo užmokesčio dydžio užmokestis.

17. Už darbą švenčių dieną ar poilsio dieną, kuri nenustatyta pagal darbo grafiką, mokamas dvigubas darbuotojo darbo užmokestis arba darbuotojo prašymu gali būti suteikiamos dvi poilsio dienos, kurios pridedamos prie kasmetinių atostogų laiko ir apmokamos darbuotojo darbo užmokesčiu.

18. Darbuotojui vykstant į komandiruotę Lietuvoje ar užsienyje vadovaujamasi Lietuvos Respublikos valstybės nutarimu „Dėl dienpinigių ir kitų komandiruočių išlaidų apmokėjimo“.

**III SKIRSNIS**

**DARBAS NE VISO DARBO LAIKO SĄLYGOMIS. DARBO LAIKO APSKAITA**

1. Darbuotojui trumpinamas darbo laikas teisės aktų nustatyta tvarka.

20. Sutarus su darbuotoju, kad jis dirbs ne visą darbo laiką, darbo užmokestis mokamas to darbuotojo proporcingai dirbtam laikui.

21. Darbas ne viso darbo laiko sąlygomis dirbantiems darbuotojams nesukelia ribojimų nustatant kasmetinių atostogų trukmę, apskaičiuojant darbo stažą, skiriant į aukštesnes pareigas, tobulinant kvalifikaciją, neapriboja kitų darbuotojo darbo teisių, palyginti su darbuotojais, kurie dirba tokį patį ar lygiavertį darbą viso darbo laiko sąlygomis, atsižvelgiant į darbo stažą, kvalifikaciją ar kitas aplinkybes.

22. Darbo laiko apskaita tvarkoma naudojant UAB „Programą“ „Įstaigos darbuotojų darbo laiko apskaitos“ programą.

23. Darbo laiko apskaitos žiniaraščių pildymas numatomas atitinkamiems darbuotojams jų pareigybių aprašymuose.

24. Užpildytus ir atsakingo asmens pasirašytus darbo laiko apskaitos žiniaraščius tvirtina Progimnazijos direktorius.

25. Patvirtinti darbo laiko apskaitos žiniaraščiai pateikiami Klaipėdos rajono savivaldybės administracijos biudžetinių įstaigų centralizuotos apskaitos skyriaus darbo užmokesčio apskaitos poskyrio specialistui per tris darbo dienas mėnesiui pasibaigus.

**IV SKIRSNIS**

**KASMETINIŲ ATOSTOGŲ APMOKĖJIMAS**

26. Kasmetinių atostogų laiku darbuotojui paliekamas jo vidutinis darbo užmokestis. Laikotarpis, iš kurio skaičiuojamas vidutinis darbo užmokestis, yra 3 paskutiniai kalendoriniai mėnesiai, einantys prieš tą mėnesį, už kurį (ar jo dalį) mokamas vidutinis darbo užmokestis.

27. Atostoginiai už visas suteiktas atostogas išmokami ne vėliau kaip paskutinę darbo dieną prieš kasmetinių atostogų pradžią.

28. Darbuotojo atskiru prašymu, suteikus kasmetines atostogas, atostoginiai mokami įprasta darbo užmokesčio mokėjimo tvarka.

29. Atleidžiant darbuotoją, kuris atleidimo dieną turi nepanaudotų atostogų, už nepanaudotas atostogas mokama kompensacija.

30. Jeigu darbuotojas negali pasinaudoti kasmetinėmis atostogomis pagal jų tikslinę paskirtį, nes yra laikinai nedarbingas ar naudojasi teise į tikslines atostogas, jau suteiktos kasmetinės atostogos tam laikotarpiui perkeliamos.

31. Jeigu šio skirsnio 30 dalyje nustatytos aplinkybės atsirado iki kasmetinių atostogų pradžios, kasmetinių atostogų pradžia nukeliama, tačiau ne ilgiau kaip iki suteiktų kasmetinių atostogų pabaigos. Jeigu šios aplinkybės atsirado naudojantis kasmetinėmis atostogomis, darbuotojo nepanaudotos kasmetinės atostogos jam suteikiamos kitu šalių susitartu laiku, tačiau tais pačiais darbo metais. Darbuotojo prašymu pratęstų kasmetinių atostogų dalis gali būti perkelta ir pridėta prie kitų darbo metų kasmetinių atostogų.

**V SKIRSNIS**

**PRIEMOKŲ, IŠMOKŲ MOKĖJIMO TVARKA IR SĄLYGOS. DARBUOTOJŲ SKATINIMAS**

1. Progimnazijos darbuotojams skatinti gali būti taikomos šios priemonės:

32.1. padėka (gali būti taikoma atskirai ar kartu su kitomis skatinimo priemonėmis);

32.2. iki 10 mokamų papildomų poilsio dienų (tačiau ne daugiau kaip 5 dienas iš jų ugdymo proceso metu) per mokslo metus suteikimas;

32.3.kvalifikacijos tobulinimo finansavimas ne didesne kaip Progimnazijos darbuotojo vienos pareiginės algos dydžio suma per metus;

32.4. iki 2 pareiginių algų dydžio pinigine išmoka (priklausomai nuo Progimnazijoje turimų sutaupytų lėšų) ne dažniau kaip du kartus per kalendorinius metus už asmeninį išskirtinį indėlį įgyvendinant Progimnazijai nustatytus tikslus arba už pasiektus rezultatus ir įgyvendintus uždavinius;

32.5. vienkartine pinigine išmoka Vyriausybės nustatyta tvarka;

32.6. vienkartine pinigine išmoka atlikus vienkartines ypač svarbias Progimnazijos veiklai užduotis;

33. Leidimas atlikti dalį ar visas savo darbo funkcijas (kai tai suderinama su pareigybės apraše

nustatytomis funkcijomis) nuotoliniu būdu namuose mokinių atostogų metu;

34. Skatinimo priemonės, numatytos laikotarpio 32.2 – 32.6 punktuose galimos priklausomai nuo Progimnazijoje turimų sutaupytų lėšų.

35. Jei darbuotojas per paskutinius 6 mėnesius padarė darbo pareigų pažeidimą, jis neskatinamas, išskyrus atvejį, kai jo veikla įvertinama kaip viršijanti lūkesčius.

36. Progimnazijos direktoriaus įsakymu darbuotojams skiriamos priemokos nuo 10 iki 80 procentų pareiginės algos dydžio už:

36.1. kito darbuotojo pavadavimą, kai raštu pavedama laikinai atlikti kito darbuotojo pareigybei nustatytas funkcijas:

36.2. direktoriaus pavaduotojui ugdymui, vykdančiam kito pavaduotojo ugdymui funkcijas pirmą mėnesį mokama 30 procentų pareiginės algos dydžio priemoka, antrą – trečią mėnesius – 50 procentų, ketvirtą – šeštą mėnesius – 70 procentų, daugiau kaip šešis mėnesius – 80 procentų;

36.3. mokytojų pavadavimas organizuojamas pagal Gargždų „Kranto“ progimnazijos mokytojų pavadavimo tvarkos aprašą;

36.4. darbuotojui, vykdančiam kitų darbuotojų (A, B, C, D lygio, išskyrus direktoriaus pavaduotojus ugdymui) dalį funkcijų, atlygis už pavadavimą apskaičiuojamas pagal DAS priedą Nr. 3

36.5. mokytojų pavadavimas organizuojamas pagal Gargždų „Kranto“ progimnazijos mokytojų pavadavimo tvarkos aprašą;

36.6. papildomų užduočių, suformuluotų raštu, atlikimą, kai dėl to viršijamas įprastas darbo krūvis arba kai atliekamos pareigybės aprašyme nenumatytos funkcijos, mokama;

36.7. už mokymą namuose (kai jis mokiniui skiriamas ne nuo mokslo metų pradžios) mokamos priemokos už faktiškai dirbtas valandas su pasiruošimu pamokoms (kaip nurodyta DAS priede Nr. 3) ir dėl veiklos sudėtingumo didinamas pareiginės algos koeficientas.

36.8. direktoriaus pavaduotojui ugdymui:

36.8.1. už vadovavimą tarptautinių, respublikinių projektų įgyvendinimui, priklausomai nuo sudėtingumo bei laiko sąnaudų, skiriama 10 – 30 procentų priemoka projekto vykdymo metu;

36.8.2. už tarptautinių ar respublikinių tyrimų, konferencijų ar kt. renginių organizavimą ir įgyvendinimą – vienkartinė 20 – 30 procentų priemoka;

36.9. direktoriaus pavaduotojui ūkiui – už papildomų savivaldybės administracijos pavedimų vykdymą (pvz. tarptautinių stovyklų dalyvių apgyvendinimą ar kt.) – vienkartinė 20 – 30 procentų pareiginės algos dydžio priemoka;

36.10.mokytojams, švietimo pagalbos, karjeros specialistams, bibliotekininkams:

36.10.1. už mokymų bendruomenės nariams organizavimą, metodinės medžiagos parengimą, miesto, šalies, tarptautinių projektų inicijavimą ir koordinavimą – vienkartinė arba nustatytą laikotarpį trunkanti 20 – 30 procentų pareiginės algos dydžio priemoka.

36.10.2. įprastą darbo krūvį viršijančią veiklą, kai yra padidėjęs darbų mastas, atliekant pareigybės aprašyme nustatytas funkcijas, bet neviršijama nustatyta darbo laiko trukmė:

36.10.3. už darbą, esant nukrypimų nuo normalių darbo sąlygų (pvz. ekstremali situacija, renovacija, papildomų sistemų diegimas ar kt.) 10 – 80 procentų pareiginės algos dydžio priemoka, priklausomai nuo darbų pobūdžio.

36.11. mokytojui už visus etato struktūroje nesulygtus darbus, kurie aprašyti DAS priede Nr. 1, 10 – 80 procentų pareiginės algos dydžio priemoka, priklausomai nuo darbų pobūdžio.

37. Ne mažesnė kaip 10 procentų priemoka gali būti mokama ir kitais sistemoje nenumatytais atvejais, priimant individualų sprendimą, tačiau jų suma negali viršyti 80 procentų pareiginės algos.

38. Esant mažesnei kaip 9,5 procentų pareiginės algos dydžio sumai, priemokos, nurodytos 35 punkte, sumuojamos arba kaupiamos ir sumokama tą mėnesį, kai pasiekiama 9,5 – 10 procentų pareiginės algos dydžio suma.

39. Pasikeitus aplinkybėms, dėl kurių buvo skirta priemoka, direktoriaus įsakymu priemokos dydis ir mokėjimo terminas gali būti pakeistas arba mokėjimas nutrauktas.

40. Išmokos skiriamos Progimnazijos direktoriaus įsakymu, neviršijant darbuotojui nustatytos pareiginės algos dydžio ir neviršijant Progimnazijai darbo užmokesčiui skirtų lėšų.

**VI SKIRSNIS**

**DARBO UŽMOKESČIO MOKĖJIMO TERMINAI, TVARKA**

41. Darbo užmokestis darbuotojui mokamas ne rečiau kaip du kartus per mėnesį, o jeigu darbuotojas prašo, – kartą per mėnesį.

42. Už darbą per kalendorinį mėnesį atsiskaitoma ne vėliau negu per dešimt darbo dienų nuo jo pabaigos, jeigu darbo teisės normos ar darbo sutartis nenustato kitaip.

43. Darbo užmokestis mokamas tik pinigais, pervedant į darbuotojo nurodytą asmeninę sąskaitą banke.

44. Darbo sutarčiai pasibaigus, visos darbuotojo su darbo santykiais susijusios išmokos išmokamos, kai nutraukiama darbo sutartis su darbuotoju.

45. Ne rečiau kaip kartą per mėnesį elektroniniu būdu darbuotojui pateikiama informacija apie jam apskaičiuotas, išmokėtas ir išskaičiuotas sumas ir apie darbo laiko trukmę.

46. Darbuotojui raštiškai prašant, darbdavys išduoda darbuotojui pažymą apie darbą Progimnazijoje.

**VII SKIRSNIS**

**IŠSKAITOS IŠ DARBO UŽMOKESČIO**

1. Išskaitos gali būti daromos šiais atvejais:
   1. grąžinti perduotoms ir darbuotojo nepanaudotoms pagal paskirtį darbdavio pinigų sumoms;
   2. grąžinti sumoms, permokėtoms dėl skaičiavimo klaidų;
   3. atlyginti žalai, kurią darbuotojas dėl savo kaltės padarė darbdaviui;

47.4. išieškoti atostoginiams už suteiktas atostogas, viršijančias įgytą teisę į visos trukmės ar dalies kasmetines atostogas, darbo sutartį nutraukus darbuotojo iniciatyva be svarbių priežasčių arba dėl darbuotojo kaltės darbdavio iniciatyva;

47.5. išieškant nustatytas sumas pagal vykdomuosius dokumentus (vykdomieji raštai, išduoti teismo sprendimų, nuosprendžių, nutarimų, nutarčių pagrindu; teismo įsakymai; institucijų ir pareigūnų nutarimai administracinių teisės pažeidimų bylose; kiti institucijų ir pareigūnų sprendimai, kurių vykdymą civilinio proceso tvarka nustato įstatymai).

48. Išskaita padaroma ne vėliau kaip per vieną mėnesį nuo tos dienos, kurią darbdavys sužinojo ar galėjo sužinoti apie atsiradusį išskaitos pagrindą.

**VIII SKIRSNIS**

**LIGOS PAŠALPOS MOKĖJIMAS**

49. Ligos pašalpa mokama už pirmąsias dvi kalendorines ligos dienas, sutampančias su darbuotojo darbo grafiku. Mokama ligos pašalpa 77,58 procentų pašalpos gavėjo vidutinio uždarbio, apskaičiuoto Lietuvos Respublikos Vyriausybės nustatyta tvarka.

50. Pagrindas skirti ligos išmoką yra nedarbingumo pažymėjimas, išduotas pagal sveikatos apsaugos ministro ir socialinės apsaugos ir darbo ministro tvirtinamas Elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisykles.

**IX SKIRSNIS**

**MATERIALINĖS PAŠALPOS MOKĖJIMAS**

51.materialinės pašalpos dydis priklauso nuo konkrečių aplinkybių ir Progimnazijai skirtų lėšų.

52. Progimnazijos darbuotojams, kurių materialinė būklė tapo sunki dėl jų pačių ligos, sutuoktinio ar partnerio (kai partnerystė įregistruota įstatymų nustatyta tvarka), jo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėjais ar rūpintojais įstatymų nustatyta tvarka yra paskirti progimnazijos darbuotojai, ligos ar mirties, stichinės nelaimės ar turto netekimo, gali būti skiriama iki 5 MMA dydžio materialinė pašalpa, jeigu yra pateikti šių darbuotojų rašytiniai prašymai ir atitinkamą aplinkybę patvirtinantys dokumentai.

53. Mirus progimnazijos darbuotojui, jo šeimos nariams (sutuoktiniui, vaikams,(įvaikiams), motinai (įmotei), tėvui (įtėviui) iš Progimnazijai skirtų lėšų gali būti išmokama vieno MMA dydžio materialinė pašalpa, jeigu yra pateiktas rašytinis prašymas ir atitinkamą aplinkybę patvirtinantys dokumentai.

**III SKYRIUS**

**PROGIMNAZIJOJE PATVIRTINTŲ PAREIGYBIŲ DARBO APMOKĖJIMO SĄLYGOS**

**I SKIRSNIS**

**PAREIGINĖS ALGOS KOEFICIENTO NUSTATYMO PROGIMNAZIJOS DARBUOTOJAMS KRITERIJAI**

54. Progimnazijos direktorius, nustatydamas pareiginės algos koeficientą darbuotojams, vadovaujasi DAĮ bei atsižvelgia į Progimnazijai skirtas lėšas.

55. Progimnazijos direktorius įsakymu tvirtina Progimnazijos pareigybių sąrašą, pareigybių lygius ir pareigybių aprašus.

1. A1 lygio pareigybėms (psichologui) pareiginės algos koeficientas didinamas 20 proc.

57. Progimnazijos mokytojų, švietimo pagalbos specialistų kvalifikacinės kategorijos nustatomos Švietimo, mokslo ir sporto ministro nustatyta tvarka.

1. Progimnazijoje patvirtintos pareigybės, jų darbo apmokėjimas:

58.1. Progimnazijos direktoriaus pavaduotojas ugdymui:

* + 1. nustatomas fiksuotas mėnesinis darbo užmokestis pareiginės algos koeficientą nustatant pagal DAĮ 2 priedą, atsižvelgiant į mokinių skaičių ir pedagoginio darbo stažą bei veiklos sudėtingumą;
    2. pareiginės algos koeficientas dėl veiklos sudėtingumo didinamas 5 procentais:

58.1.3. pavaduotojui ugdymui, atsakingam už mokinių, turinčių specialiųjų ugdymosi poreikių, ugdymo organizavimą, jeigu Progimnazijoje ugdoma daugiau kaip 30 mokinių, dėl įgimtų ar įgytų sutrikimų turinčių specialiųjų poreikių (įskaitant ir vidutinius);

58.1.4. jeigu Progimnazijoje ugdoma daugiau kaip 5 užsieniečiai ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pagal bendrojo ugdymo programas pradžios Lietuvos Respublikoje;

58.1.5. jeigu direktoriaus pavaduotojo ugdymui veikla atitinka du ir daugiau 58.1.2 punkte nustatytų kriterijų, jo pareiginės algos koeficientas didinamas ne daugiau kaip 25 procentais;

58.1.6. pavaduotojų ugdymui pareiginės algos koeficientas nustatomas iš naujo pasikeitus mokinių skaičiui, pedagoginio darbo stažui, veiklos sudėtingumui;

59. Progimnazijos mokytojams, švietimo pagalbos, karjeros specialistams pareiginės algos koeficientas nustatomas vadovaujantis DAĮ 2 priedu, atsižvelgiant į pedagoginio darbo stažą ir / ar kvalifikacinę kategoriją bei veiklos sudėtingumą, nustatomas fiksuotas mėnesinis darbo užmokesčio dydis:

59.1. pradinio ugdymo mokytojui;

59.2. lietuvių kalbos ir literatūros mokytojui;

vokiečių kalbos mokytojui;

59.4. anglų kalbos mokytojui;

59.5. rusų kalbos mokytojui;

* 1. matematikos mokytojui;

59.7. informatikos mokytojui;

59.8. istorijos mokytojui;

* 1. geografijos mokytojui;

59.10. fizikos mokytojui;

59.11. biologijos mokytojui;

* 1. chemijos mokytojui;
  2. dailės mokytojui;
  3. muzikos mokytojui;
  4. šokio mokytojui;

59.16. katalikų tikybos mokytojui;

* 1. etikos mokytojui;
  2. fizinio ugdymo mokytojui;
  3. technologijų mokytojui;
  4. gyvenimo įgūdžių mokytojui;
  5. neformaliojo švietimo mokytojui;
  6. psichologui;
  7. specialiajam pedagogui;
  8. logopedui;
  9. socialiniam pedagogui;
  10. ugdymo karjerai specialistui;
  11. pailgintos dienos grupės auklėtojui.

59.28. mokytojams pareiginės algos koeficientai dėl veiklos sudėtingumo didinami:

59.28.1. jei mokytojas moko dėl įgimtų ar įgytų sutrikimų turinčių specialiuosius ugdymosi poreikius mokinius, mokinį, kuriam dėl ligos ar patologinės būklės skirtas mokymas namuose, mokantiems vieną ir daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje pagal bendrojo ugdymo programas:

|  |  |  |  |  |  |  |  |
| --- | --- | --- | --- | --- | --- | --- | --- |
| Procentai | 1 | 2 | 3 | 4 | 5 | 6 | 7 |
| Pamokų skaičius | 0 - 7 | 8 - 14 | 15 - 21 | 22 - 28 | 29 - 35 | 36 - 42 | 43 - 49 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 8 | 9 | 10 | 11 | 12 | 13 | 14 | | 15 |
| 50 - 56 | 57 - 63 | 64 - 70 | 71 – 77 | 78 - 84 | 85 - 91 | | 92 - 98 | 99 ir daugiau |

Pastaba:

**Pamokų skaičius –** specialiųjų poreikių mokinių skaičius klasėje (grupėje) padaugintas iš savaitinių pamokų skaičiaus (didelių (D) specialiųjų poreikių mokiniui pamokų skaičius dauginamas iš 2, labai didelių (LD) specialiųjų poreikių mokiniui - dauginamas iš 3).

60. pareiginės algos koeficientas dėl veiklos sudėtingumo 1– 6 procentais didinamas psichologui, socialiniam pedagogui, karjeros ugdymui specialistui, konsultuojantiems specialiųjų ugdymosi poreikių turinčius mokinius pagal poreikį:

* 1. 1 procentu, jei konsultuojami 1–8 vidutinių specialiųjų ugdymosi poreikių turintys mokiniai;

60.2. 2 procentais, jei konsultuojami 1–3 didelių arba 9–15 vidutinių specialiųjų ugdymosi poreikių turintys mokiniai;

60.3. 3 procentais, jei konsultuojami 4–6 didelių arba 16–20 vidutinių specialiųjų ugdymosi poreikių turintys mokiniai;

60.4. konsultuojant ir didelių, ir vidutinių specialiųjų ugdymosi poreikių turinčius mokinius, procentai sumuojami, pvz.; konsultuojant 1 – 3 didelių, ir 1 – 8 vidutinių specialiųjų ugdymosi poreikių turinčius mokinius koeficientas didinamas 3 procentais.

61. pareiginės algos koeficientas dėl veiklos sudėtingumo 2 – 3 procentais didinamas specialiajam pedagogui, logopedui, mokantiems didelių specialiųjų ugdymosi poreikių turinčius mokinius:

61.1. 2 procentais, jei konsultuojami 1 – 3 didelių specialiųjų ugdymosi poreikių turintys mokiniai;

61.2. 3 procentais, jei konsultuojami 4 – 6 didelių specialiųjų ugdymosi poreikių turintys mokiniai;

61.3. 5 procentais specialiesiems pedagogams, logopedams, teikiantiems specialiąją pedagoginę pagalbą mokiniams, kuriems skirtas mokymas namuose.

62. gali būti didinami 15–30 proc. logopedui, specialiajam pedagogui, socialiniam pedagogui, psichologui, jei jie dirba su didesniu mokinių skaičiumi nei priklauso vienai pareigybei:

62.1. 5 procentais pailgintos dienos grupės auklėtojams, dirbantiems su 2–10 dėl įgimtų ar įgytų sutrikimų turinčių vidutinių specialiųjų ugdymosi poreikių turinčiais mokiniais arba 1–4 mokiniais dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;

62.2. 10 procentų pailgintos dienos grupės auklėtojams, dirbantiems su daugiau kaip 10 dėl įgimtų ar įgytų sutrikimų turinčių vidutinių specialiųjų ugdymosi poreikių turinčiais mokiniais arba daugiau kaip 4 mokiniais dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių.

62.3. mokytojo, švietimo pagalbos specialisto, auklėtojo, pareiginės algos koeficientas nustatomas iš naujo pasikeitus pedagoginio darbo stažui ir/ar veiklos sudėtingumui, ir/ar kvalifikacinei kategorijai;

63. Progimnazijos direktoriaus pavaduotojui ūkio ir bendriesiems klausimams pareiginės algos minimalus koeficientas nustatomas vadovaujantis DAĮ 1 priedu (ne mažesnis kaip iki 2023-12-31 mokėtas atlygis be kintamosios dalies), o maksimalūs koeficientai nustatomi pagal vadovaujamo darbo patirtį (metais):

| Vadovaujamo darbo  patirtis (metais) | Pareiginės algos koeficientai, jeigu pareigybės lygis A |
| --- | --- |
| iki 5 | 1,04 – 1,46 |
| nuo daugiau kaip 5 iki 10 | 1,14 – 1,48 |
| daugiau kaip 10 | 1,24 – 1,50 |

64. Progimnazijos specialistų (A ir B lygio) ir kvalifikuotų darbuotojų (C lygio) pareiginės algos minimalus koeficientas nustatomas, vadovaujantis DAĮ 1 priedu (ne mažesnis kaip iki 2023-12-31 mokėtas atlygis be kintamosios dalies),o maksimalūs koeficientai nustatomi pagal pareigybės lygį ir profesinio darbo patirtį (metais):

* 1. bibliotekininkui;
  2. raštinės administratoriui;
  3. informacinių komunikacinių technologijų specialistui;
  4. elektrikui;
  5. mokytojo padėjėjas (nuo 2024-09-01 – mokinio padėjėjas).

|  |  |  |  |  |
| --- | --- | --- | --- | --- |
| Pareigybės lygis | Pareiginės algos koeficientai | | | |
| Profesinio darbo patirtis (metais) | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | daugiau kaip 10 |
| A lygis | 0,67 – 1,15 | 0,75 – 1,26 | 0,83 – 1,38 | 0,91 – 1,49 |
| B lygis | 0,62 – 0,94 | 0,67 – 1,03 | 0,72 – 1,09 | 0,77 – 1,15 |
| C lygis | 0,57 – 0,77 | 0,62 – 0,81 | 0,67 – 0,86 | 0,72 – 0,92 |

* 1. pareiginė alga minimalios mėnesinės algos dydžio nustatoma darbininkams (D lygis):

64.6.1. mokyklą aptarnaujančiam darbininkui;

* + 1. valytojui;
    2. budėtojui.
    3. virtuvės darbininkui;

65. Konkrečių darbuotojų, priskirtų atitinkamoms pareigybėms, pareigos ir funkcijos nustatomos pareigybės aprašymuose. Darbo sutartyje gali būti numatytos ir kitos darbuotojo darbo apmokėjimo sąlygos, tačiau jos negali prieštarauti šiai sistemai.

66. Darbuotojui įgijus aukštesnę kvalifikaciją, Progimnazijos direktoriaus sprendimu tokiam darbuotojui gali būti mokamas didesnis darbo užmokestis arba pritaikytas didesnis darbo apmokėjimo koeficientas . Esant laisvoms darbo vietoms, kurioms keliami aukštesni reikalavimai, tokios darbo vietos pirmiausia pasiūlomos Progimnazijos darbuotojams, įgijusiems aukštesnę kvalifikaciją. Tokiu atveju darbuotojui taikoma užimamos aukštesnės pareigybės atlyginimų sistema.

**II SKIRSNIS**

**DARBUOTOJŲ VERTINIMAS. KINTAMOSIOS DALIES NUSTATYMAS**

67. Progimnazijos direktoriaus pavaduotojams ugdymui, pavaduotojui ūkiui ir bendriesiems klausimams, mokytojo padėjėjams (nuo 2024-09-01 – mokinio padėjėjams), specialistams (A ir B lygio), kvalifikuotiems darbuotojams (C lygio):

6.7.1. darbuotojų 2023 metų veiklos vertinimas atliekamas vadovaujantis Valstybės ir savivaldybių įstaigų darbuotojų veiklos vertinimo tvarkos aprašo, patvirtinto Lietuvos Respublikos Vyriausybės 2017 m. balandžio 5 d. nutarimu Nr. 254 „Dėl Valstybės ir savivaldybių įstaigų darbuotojų veiklos vertinimo tvarkos aprašo patvirtinimo“, nustatyta tvarka, išskyrus metinių užduočių nustatymą. Lūkesčiai dėl 2024 metų veiklos nustatomi Valstybės tarnautojų tarnybinės veiklos ir biudžetinių įstaigų darbuotojų veiklos vertinimo tvarkos aprašo nustatyta tvarka.

6.7.2. pavaduotojų ugdymui 2023 m. metų veiklos vertinimas atliekamas vadovaujantis Lietuvos Respublikos švietimo, mokslo ir sporto ministro 2021 m. sausio 11d. įsakymo Nr. V-48 redakcijos   
„Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatais. Lūkesčiai dėl 2024 metų veiklos nustatomi Lietuvos Respublikos švietimo, mokslo ir sporto ministro nustatyta tvarka.

68. Nuo 2025 m. kintamoji dalis nustatoma atlikus kasmetinį darbuotojų vertinimą kiekvienais metais, atsižvelgiant į Progimnazijos turimas lėšas.

**IV SKYRIUS**

**MOKYTOJO ETATO STRUKTŪRA**

**I SKIRSNIS**

**MOKYTOJŲ DARBO KRŪVIO SUDARYMO KRITERIJAI**

69. Mokytojo darbo krūvis sudaromas vadovaujantis teisės aktais reglamentuojančiais mokytojo krūvio sandarą: Lietuvos Respublikos Švietimo, mokslo ir sporto ministro įsakymu patvirtintais „Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandaros nustatymo tvarkos aprašu“, „Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų mokyklos bendruomenei aprašu“, „Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų, susijusių su profesiniu tobulėjimu, aprašu“, Pradinio, pagrindinio ugdymo programų bendraisiais ugdymo planais.

70. Kontaktinių valandų skaičius mokytojams nustatomas vadovaujantis Progimnazijos ugdymo planu.

71.Valandų, skiriamų vadovauti klasei, skaičius gali būti didinamas, jei mokytojas vadovauja daugiau kaip vienai klasei.

72. Veiklų, susijusių su profesiniu tobulėjimu, veiklų bendruomenei sąrašas ir veikloms skiriamas valandų skaičius aptariamas dalykų mokytojų metodinėse grupėse ir patvirtinamas bendru Progimnazijos metodinės tarybos ir profesinės sąjungos protokolu. Šis sąrašas yra sistemos priedas (DAS priedas Nr. 1) ir gali būti atskirai tikslinamas esant poreikiui .

**V SKYRIUS**

**BAIGIAMOSIOS NUOSTATOS**

73. Progimnazijos darbuotojų darbo užmokesčio dydis tikslinamas kiekvienais mokslo metais ir / ar pasikeitus teisės aktams, atitinkamai sistema peržiūrima ne rečiau kaip vieną kartą metuose.

74. Sistema patvirtinta atlikus informavimo ir konsultavimo procedūras su Progimnazijos profesine sąjunga, laikantis lyčių lygybės ir nediskriminavimo kitais pagrindais principų.

75. Visi Progimnazijos darbuotojai ir kiti atsakingi asmenys su šia sistema yra supažindinami elektroniniu paštu ir privalo laikytis joje nustatytų įpareigojimų bei atlikdami savo darbo funkcijas vadovautis sistemoje nustatytais principais.

76. Progimnazijos direktorius turi teisę iš dalies arba visiškai pakeisti šią sistemą, su pakeitimais supažindinant visus darbuotojus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gargždų „Kranto“ progimnazijos

darbo apmokėjimo sistemos

priedas Nr. 1

|  |  |
| --- | --- |
| **Gargždų ,,Kranto“ progimnazija** |  |
|  |  |
| **Mokyklos bendruomenei ir profesiniam tobulėjimui skiriamos valandos** |  |
|  |  |
| **Mokytojo vardas, pavardė ­­­­­­­­­­­­­­­­­­­­­­­­­­­­­­­** |  |
|  |  |
| **1.Privalomos valandos (102 valandos etatui):** |  |
| **Tėvų informavimas,** konsultavimas ir bendradarbiavimas dėl mokinių ugdymo ir mokymosi pažangos ir pasiekimų (apie 15 val.) |  |
| **Bendradarbiavimas**  su mokyklos darbuotojais mokinių ugdymo klausimais (apie 15 val.) |  |
| **Dalyvavimas** mokyklos administracijos inicijuotoje veikloje, skirtoje mokyklos veiklai planuoti, organizuoti (apie 72 val.) |  |
| **Iš viso\*** |  |
|  |  |
| **2. Kitos valandos (iki 400 valandų etatui)** |  |
| **Bendradarbiavimas su mokyklos darbuotojais:** |  |
| Dalyvavimas, vadovavimas darbo grupėms ar komisijoms, jų veiklos administravimas ar koordinavimas. |  |
| Dalyvavimas mokyklos savivaldos veikloje ir / ar savivaldos veiklos administravimas. |  |
| Mokyklos renginių ir edukacinių veiklų organizavimas ir dalyvavimas jose. |  |
| **Mokyklos ugdymo turinio formavimas:** |  |
| Koordinavimas ir dalyvavimas formuojant mokomųjų dalykų ir ugdymo sričių turinį, mokyklos ugdymo turiniui įgyvendinti skirtų programų, dalykų kurso ar modulio programų rengimas, mokyklos projektų rengimas ir įgyvendinimas. |  |
| Dalyvavimas tarptautiniuose, nacionaliniuose, regioniniuose projektuose. |  |
| IKT ir skaitmeninio ugdymo turinio koordinavimas. |  |
| Edukacinių erdvių, mokymosi aplinkų, ugdymo priemonių kūrimas ir priežiūra. |  |
| **Konsultavimas ir patirties sklaidai:** |  |
| Kolegų konsultavimas. |  |
| Kvalifikacijos tobulinimo programų rengimas ir įgyvendinimas. |  |
| **Vertinimas, ekspertavimas:** |  |
| Mokyklos inicijuotų mokymosi pasiekimų patikrinimų užduočių rengimas. |  |
| Kolegų praktinės veiklos ir ugdymo proceso vertinimas. |  |
| **Edukacinės, ugdomosios veiklos** |  |
| Renginių, konkursų, olimpiadų, išvykų organizavimas. |  |
| Olimpiadų, konkursų užduočių rengimas ir mokinių darbų vertinimas. |  |
| Mokinių konsultavimas jiems rengiantis olimpiadoms, konkursams, varžyboms ir pan. |  |
| **Bendradarbiavimui su mokyklos partneriais:** |  |
| Bendrų projektų, renginių organizavimas mokykloje ar už jos ribų. |  |
| **Profesinis tobulėjimas:** |  |
| Mokyklos, kaip besimokančios bendruomenės, ir kitos bendradarbiavimo veiklos. |  |
| Savišvieta. |  |
| Susipažinimas su mokytojų veiklą reglamentuojančiais dokumentais. |  |
| **Kita** |  |
| **Iš viso** |  |

\*Skaičiuojama proporcingai pagal turimo etato dalį

Gargždų „Kranto“ progimnazijos

darbo apmokėjimo sistemos

priedas Nr. 2

**Darbo laiko grafikas**

Valandų skaičius per metus –

Valandų skaičius per savaitę – val.

20% nuo visų metinių valandų (nuotolinis darbo laikas) – val./m. val./sav.

Fiksuotas darbo laikas per savaitę

|  |  |  |  |  |  |
| --- | --- | --- | --- | --- | --- |
|  | **Pirmadienis** | **Antradienis** | **Trečiadienis** | **Ketvirtadienis** | **Penktadienis** |
| **Nuo - iki** |  |  |  |  |  |
| **Pietų pertrauka (nuo – iki)** |  |  |  |  |  |
| **Fiksuotas darbo laikas (val. sk.)** |  |  |  |  |  |
| **Nuotolinis darbo laikas(val. sk.)** |  |  |  |  |  |
| **Iš viso valandų per dieną** |  |  |  |  |  |

..................... mokytoja Vardas Pavardė

**PAAIŠKINIMAS**

**Nuotolinis darbo laikas** – dirbate namuose

1. **Valandų skaičių per metus**: rasite lentelėje „darbo krūvis“ 6-oje eilutėje (lenteles visiems išdalinau).
2. **Valandų skaičius per savaitę**: valandų skaičių per metus padalinkite iš 42.
3. **20% nuo visų metinių valandų**: valandų skaičių per metus padauginkite iš 0,2 (tai bus val./m., tada padalinkite iš 42 ir gausite val./sav.)
4. Atimkite iš valandų skaičiaus per savaitę valandas, kurias dirbsite nuotoliniu darbo laiko grafiku ir gautą laiką paskirstykite pirmoje darbo laiko grafiko lentelės eilutėje nurodydami darbo laiko pradžią ir pabaigą. Į šią eilutę įtraukite ir pietų pertraukai skirtą laiką.
5. Antroje lentelės eilutėje įrašykite pietų laiką.
6. Trečioje lentelės eilutėje įrašykite, kiek valandų dirbsite pagal fiksuotą darbo laiką (pietų pertrauką minusuoti, tai nėra darbo laikas).
7. Ketvirtoje lentelės eilutėje nurodykite tik valandų skaičių, kurias dirbsite nuotoliniu darbo laiko grafiku.
8. Penktoje eilutėje įrašykite, kiek valandų dirbsite kiekvieną dieną (fiksuotas darbo laikas + nuotolinis darbo laikas). Penktos eilutės valandų suma turi sutapti su **valandų skaičiumi per savaitę**.
9. Nepamirškite vietoj Vardenio Pavardenio įrašyti savo pavardę, grafiką pildykite kompiuteriu ir atspausdinę bei pasirašę atneškite man. Jei neturite galimybės atspausdinti, siųskite.

Gargždų „Kranto“ progimnazijos

darbo apmokėjimo sistemos

priedas Nr. 3

**Apmokėjimo už pavadavimą (A2, B, C, D lygių darbuotojams) ir mokymą namuose skaičiavimas**

1. Pamokų pavadavimas, mokymas namuose (A2 lygio darbuotojams) (skaičiuojame 1 pamokos įkainį PĮ)

PĮ = (koef. \* PABD) : (36 : 5 \* VMDD)

Koef. – pavaduojančio mokytojo koeficientas; PABD – pareiginės algos bazinis dydis; 36 – mokytojo savaitės valandų norma; 5 – darbo dienų skaičius per savaitę; VMDD – vidutinis mėnesio darbo dienų skaičius. PĮ dauginame iš pamokų skaičiaus.

2. Pailgintos dienos grupes auklėtojo pavadavimas (skaičiuojame 1 valandos įkainį VĮ).

VĮ = (koef. \* PABD) : (33 :5 \* VMDD)

Koef. – pavaduojančio pailgintos grupės auklėtojo pastoviosios dallies koeficientas; PABD – pareiginės algos bazinis dydis; 33 – pailgintos grupės auklėtojo savaitės valandų norma; 5 – darbo dienų skaičius per savaitę; VMDD – vidutinis mėnesio darbo dienų skaičius. VĮ dauginame iš pamokų skaičiaus.

3. B, C lygio darbuotojų (mokytojų padėjėjų, sekretorių, administratorių) pavadavimas (atlyginimas už pavadavimą PA)

PA = (koef.\*PABD \* ED : MDD \* PD

Koef. – pavaduojančio mokytojo koeficientas; PABD – pareiginės algos bazinis dydis; ED – vaduojamo asmens etato dalis; MDD – einamojo mėnesio darbo dienų skaičius; PD – pavaduotų dienų skaičius.

4. Pagalbinių (D lygio) darbuotojų pavadavimas ( atlyginimas už pavadavimą PA)

PA = MMA : VMDD \* PD \* ED

MMA – minimali mėnesio alga; VMDD – vidutinis mėnesio darbo dienų skaičius; PD – pavaduotų dienų skaičius; ED – vaduojamo asmens etato dalis.

(Vidutinis  darbo dienų skaičius tvirtinamas Lietuvos Respublikos socialinės apsaugos ir darbo ministro įsakymu kiekvieniems kalendoriniams metams, todėl kalendorinių metų sausio mėnesį valandos įkainis gali būti perskaičiuojamas iš naujo ir gali skirtis).